text: চলতি বছরে মুক্তি পাচ্ছেনা শাহরুখ খানের সিনেমা 'পাঠান'? - FilmyMike
  করোনা মহামারীর পর নতুন পরিস্থিতিতে সব আসনে দর্শক নিয়ে সিনেমা প্রদর্শনের অনুমতির প্রেক্ষিতে বলিউডে শুরু হচ্ছে সিনেমা মুক্তির আয়োজন। মাঝারি থেকে বড় বাজেট – সব সিনেমার নির্মাতারা তাদের সিনেমা মুক্তির চিন্তা ভাবনা শুরু করেছেন ইতিমধ্যে। এরই ধারাবহিকতায় আজ (১৭ই ফেব্রুয়ারি) যশরাজ ঘোষনা করেছে তাদের প্রতিষ্ঠানের ৫ই সিনেমার মুক্তির তারিখ। সিনেমাগুলো হলো সন্দীপ ওর পিংকি ফারার (১৯শে মার্চ), বান্টি ওর বাবলি ২ (২৩শে এপ্রিল), শমসেরা (২৫শে জুন), জয়েসভাই জোয়ার্দার (২৭শে আগষ্ট) এবং পৃথ্বীরাজ (৫ নভেন্বর – দিওয়ালী)।
  এরমধ্যে রনবীর কাপুর অভিনীত 'শমসেরা' এবং অক্ষয় কুমার অভিনীত 'পৃথ্বীরাজ' সিনেমাদুটি বিগ বাজেটে নির্মিত। সিনেমাদুটি ঘোষনার পর থেকেই দর্শকদের প্রত্যাশার শীর্ষে। সিনেমাগুলো মুক্তির আনুষ্ঠানিক ঘোষনার পরে চলতি বছরে মুক্তি নিয়ে অনিশ্চয়তা দেখা গেছে এই প্রযোজনা প্রতিষ্ঠানের অন্য আলোচিত সিনেমা শাহরুখ-দীপিকা জুটির 'পাঠান' এর।
  ধারনা করা হচ্ছিলো আসছে দিওয়ালীতে মুক্তি পেতে পারে এই সিনেমা। কিন্তু দিওয়ালীতে 'পৃথ্বীরাজ' সিনেমার মুক্তির ঘোষনায় সে সম্ভাবনা আর থাকছে না। আর নভেম্বরের দিওয়ালীর পর বড় সিনেমা মুক্তির আর কোন উপযুক্ত তারিখ আপাতত নেই, কারন এই বছরের ক্রিসমাসে মুক্তি পেতে যাচ্ছে আমির খানের নতুন সিনেমা 'লাল সিং চাড্ডা'। এদিকে নতুন গুঞ্জন অনুযায়ী আগামী বছরের প্রথম ভাগে প্রেক্ষাগৃহে মুক্তি পেতে পারে সিদ্ধার্ত আনন্দ পরিচালিত এই সিনেমা।